ຄະນະສືບສວນ ສປຊ ກ່າວວ່າ ກຸ່ມລັດອິສລາມ ກຳລັງກໍ່ ອາຊະຍາກຳສົງຄາມ ໃນຊີເຣຍ 
ຄະນະສືບສວນ ສະຫະປະຊາດ ກ່າວວ່າ ​ກຸ່ມລັດອິສລາມ ກຳລັງກໍ່ ອາຊະຍາກຳສົງຄາມ ແລະ​ກໍ່ໂທດກຳ ​ຕ້ານມະນຸດຊາດ ຢູ່ໃນຊີ​ເຣຍ.
ຄະນະສືບສວນ ສະຫະປະຊາຊາດ ກ່າວວ່າ ພວກຫົວຮຸນແຮງ ລັດອິສລາມ ກຳລັງກໍ່ອາຊະຍາກໍາ ສົງຄາມ ແລະກໍ່ໂທດກຳຕ້ານ ມະນຸດຊາດ ໃນຂອບເຂດ ທີ່ກວ້າງຂວາງ ຢູ່ໃນເຂດຕ່າງໆ ທີ່ ກຸ່ມດັ່ງກ່າວຄວບຄຸມຢູ່ໃນຊີເຣຍ ຢູ່ໃນລາຍງານທີ່ນຳອອກເຜີຍແຜ່ໃນວັນສຸກວານນີ້ ຄະນະສືບ ສວນສະຫະປະຊາຊາດ ໄດ້ເພັ່ງເລັງໃສ່ ການປະພຶດຂອງກຸ່ມ ລັດອິສລາມໃນຊີເຣຍ ທີ່ພົບເຫັນວ່າ ພວກນັກລົບຂອງກຸ່ມດັ່ງ ກ່າວ ມີຄວາມຜິດໃນການສັງຫານໝູ່່່ ການຕັດຫົວ ການທໍລະ ມານ ການໃຊ້ຜູ້ຍິງເປັນຂ້າທາດທາງເພດ ແລະບັງຄັບໃຫ້ຖືພາ ຄະ ນະສືບສວນ ກ່າວວ່າ ກຸ່ມດັ່ງກ່າວຍັງສົ່ງພວກນັກລົບເຂົ້າໄປໃກ້ເຂດຕ່າງໆທີ່ມີ ພົນລະເຮືອນອາໄສຢູ່ ຮວມທັງບ້ານເຮືອນ ແລະໄຮ່ນາຮົ້ວສວນ ບັນດານັກຊ່ຽວຊານ ສະຫະປະຊາຊາດ ກ່າວວ່າ ພວກເດັກນ້ອຍແມ່ນຮວມຢູ່ໃນ ບັນດາຜູ້ເຄາະຮ້າຍ ອ້າງອີງຕາມລາຍງານແລ້ວ ບັນດາຜູ້ບັນຊາການຂອງກຸ່ມລັດອິສລາມ ໄດ້ “ປະ ພຶດດ້ວຍ ຄວາມພໍໃຈ” ໃນການກໍ່ອາຊະຍະກຳສົງຄາມ ແລະກໍ່ໂທດກຳຕ້ານມະນຸດຊາດ ໂດຍໃຫ້ຂໍ້ ສັງເກດວ່າ ພວກເຂົາ “ແຕ່ລະຄົນເປັນຜູ້ຮັບຜິດຊອບຕໍ່ຄວາມຜິດ ” ຄະນະສືບສວນສະຫະປະຊາຊາດ ໄດ້ຮຽກຮ້ອງໃຫ້ນຳເອົາໂຕຜູ້ກະທຳຄວາມຜິດເຫຼົ່ານີ້ ມາດຳເນີນຄະດີຢູ່ສານອາຍານາໆຊາດ ລາຍງານນີ້ແມ່ນອ້າງອີງຕາມການສຳພາດ ກັບຫລາຍກວ່າ 300 ຄົນ ຊຶ່ງເປັນຜູ້ທີ່ໄດ້ຫລົບ ໜີຫລືຍັງອາໄສຢູ່ໃນເຂດທີ່ກຸ່ມລັດອິສລາມຄວບຄຸມ ທາງພາກຕາເວັນອອກສຽງເໜືອຂອງ ຊີເຣຍ